วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
8 ต.ค. 2558

ภาครวมตลาดภาคเช้า
ดัชนี SET ช่วงเช้าปิดบวก 1,393.53 (-0.13 จุด,-0.01%) กรอบ 1390-1399 มูลค่าการซื้อขาย 25,872.12 ลบ. 
เรียงลำดับมูลค่าการซื้อขาย ICT PROP CONMAT FOOD BANK COMM ETRON MEDIA STEELS ENERG ตามลำดับ
ตลาดภูมิภาคอ่อนตัว [FBMKLCI +0.27%][HSI -0.69% ][Nikkei 225 -0.68%][SSE +3.80]  ชะลอการซื้อขายและมีแรงขายทำกำไรหลังจากดัชนีพุ่งขึ้นติดต่อกันหลายวัน ติดตามรายงานการประชุมคณะกรรมการกำหนดนโยบายการเงินธนาคารกลางสหรัฐ ส่วนตลาดหุ้นจีนดีดตัวขึ้นหลังเปิดทำการเป็นวันแรกในวันนี้ สำหรับข้อมูลเศรษฐกิจที่ได้มีการเผยแพร่ในวันนี้ ได้แก่ ยอดสั่งซื้อเครื่องจักรพื้นฐานของภาคเอกชนญี่ปุ่นเดือนส.ค. -5.7% เทียบกับเดือนก่อนหน้า โดย ออกมาตรงข้ามกับที่ตลาดคาดการณ์ว่าจะดีดตัวขึ้น 
ปัจจัยไทย หอการค้าไทย เปิดเผยว่า ดัชนีความเชื่อมั่นผู้บริโภคปรับตัวลดลงต่อเนื่องเป็นเดือนที่ 9 และต่ำสุดในรอบ 16 เดือน รับปัจจัยลบจาก ธปท. ปรับลดคาดการณ์อัตราการขยายตัวของเศรษฐกิจ(GDP)ไทยในปี 58 เหลือโต 2.7% จากเดิมคาดโต 3% หลังจากมองว่ามีความเสี่ยงทางเสรษฐกิจสูงขึ้นจากการส่งออกชะลอตัวรวมทั้งปรับลดคาดการณ์ GDP ปี 59 เหลือ 3.7% จากคาดโต 4.1% เป็นผลจากปัจจัยต่างประเทศเป็นหลัก อีกทั้งยังมีความกังวลเกี่ยวกับความไม่แน่นอนของการฟื้นตัวของเศรษฐกิจโลกและเศรษฐกิจจีน
IMPACT(+) ADVANC TRUE EA INTUCH KBANK CPF HMPRO WHA DTAC LH CHG TMB STPI ITD SAWAD DIF  
IMPACT(-) SCC PTTEP PTTGC MINT TU AOT CPN DELTA TOP CENTEL IVL GLOW IRPC BANPU BDMS KTB 
 
แนวโน้มตลาด หุ้นที่น่าสนใจและข่าวภาคบ่าย
ยืนเหนือ 1,390 เพื่อไป 1,400
แนะนำซื้อหากยังยืนเหนือ 1,390 ด้วยปริมาณการซื้อขายที่มาก โดยทดสอบแนวต้านจิตวิทยาที่ 1,400 ไม่ผ่าน หากผ่านได้จะมีแนวต้านถัดไปที่ 1,415 หากผ่านไม่ได้มีโอกาสปรับตัวลดลงไปปิดแก๊ปที่ 1,372
ANAN (ราคาปิดภาคเช้า 3.74)
แนะนำซื้อเก็งกำไร ในกราฟราย 60 นาที แนวโน้มหลักยังคงเป็นขาขึ้น เกิดสัญญาณซื้อทั้งใน MACD และเส้นค่าเฉลี่ยที่ยังปรับตัวขึ้น ตัดขาดทุนที่ 3.60 แนวต้านแรก 3.84 เพื่อไปต่อ 4.00 บาท    
CENTEL (ราคาปิดภาคเช้า 39.00)
แนะนำซื้อที่แนวรับ 38.70 หากยืนเหนือแนวรับได้ โดยแนวโน้มเป็นขาขึ้นในกราฟราย 60 นาที  คาดขึ้นทดสอบจุดสูงสุดเดิมที่ 40.75 และ ตัดขาดทุนหากหลุดแนวรับ37.00 บาท
 
ข่าวเช้านี้
– NCH คงเป้ารายได้ปีนี้ 2.2 พันลบ.ช่วง Q4/58 มีโอน 50%ของ backlog 800-1 พันลบ.
– CCET เผยยอดขาย ก.ย.58 ลดลง 3.3% จาก ก.ย.57,งวด 9 เดือนโต 8.3%
– TFG ปิดเทรดช่วงเช้าที่ 1.90 บาท ต่ำกว่าราคาขาย IPO 2.56%
– SCI เผยยอดจอง IPO ล้นนักลงทุนสถาบัน-ตปท.ตอบรับดีมั่นใจพื้นฐานบริษัท
– BTS ตั้งบ.ย่อย”คีย์สโตน เอสเตท” ลงทุนในธุรกิจอสังหาริมทรัพย์
– TRUE บวก 3.09% โบรกฯคาดงบฯ Q3/58 พลิกเป็นกำไร-พร้อมสุดสำหรับ 4G
– MTLS เผย Q3/58 สินเชื่อโต 60-70% ทั้งปีคาดปล่อยกู้แตะ 1.9 หมื่นลบ.
– EA บวก 6.22% โบรกฯคาดกำไรโตกระโดดจากโรงไฟฟ้าที่ COD ในปี 58-60
– APCON R-EEP ว่าจ้าง”แอดวานซ์ เพาเวอร์ฯ”สร้างโรงไฟฟ้าขยะ 10 MW มูลค่า 1 พันลบ.
– PTTEP ลบ 2.28% รับผลลบจากราคาน้ำมันลดลงหลังสต็อคน้ำมันสหรัฐฯสูงกว่าคาด
– ICT ADVANC,INTUCH วิ่งขึ้น-เทรดคึกคัก ขานรับ กสทช.เร่งประมูล 4G เร็วขึ้น